**DĖL ROKIŠKIO RAJONO SAVIVALDYBĖS 2015 M. GEGUŽĖS 8 D. SPRENDIMO NR. TS-138 „DĖL VIEŠOSIOS ĮSTAIGOS JUODUPĖS KOMUNALINIO ŪKIO STEBĖTOJŲ TARYBOS NARIŲ“ DALINIO PAKEITIMO**

2019 m. sausio 25 d. Nr. TS-

Rokiškis

Vadovaudamasi Vietos savivaldos įstatymo 16 straipsnio 3 dalies 4 punktu, Lietuvos Respublikos viešųjų įstaigų įstatymu, Lietuvos Respublikos Vyriausybės 2007 m. rugsėjo 26 d. nutarimu Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“, Rokiškio rajono savivaldybės tarybos 2007 m. gruodžio 7 d. sprendimu Nr. TS-13.181 „Dėl savivaldybės turtinių ir neturtinių teisių įgyvendinimo akcinėse bendrovėse, uždarosiose akcinėse bendrovėse ir viešosiose įstaigose“, Rokiškio rajono savivaldybės tarybos 2015 m. gegužės 8 d. sprendimu Nr. TS-138 „Dėl viešosios įstaigos Juodupės komunalinio ūkio stebėtojų tarybos narių“, viešosios įstaigos Juodupės komunalinio ūkio įstatais, įregistruotais 2008 m. gegužės 27 d. Juridinių asmenų registre, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2015 m. gegužės 8 d. sprendimo Nr. TS-138 „Dėl viešosios įstaigos Juodupės komunalinio ūkio stebėtojų tarybos narių“ 2 punktą taip: vietoje žodžių „Stanislovą Dambrauską, Vilių Pliuškį“ įrašyti žodžius „Stanislovą Dambrauską, Laimutę Sadauskienę“.

2. Išdėstyti Rokiškio rajono savivaldybės tarybos 2015 m. gegužės 8 d. sprendimo Nr. TS-138 „Dėl viešosios įstaigos Juodupės komunalinio ūkio stebėtojų tarybos narių“ 2 punktą taip:

„2. Deleguoti į viešosios įstaigos Juodupės komunalinio ūkio stebėtojų tarybą naujai 4 metų kadencijai Rokiškio rajono savivaldybės tarybos narius: Stanislovą Dambrauską, Laimutę Sadauskienę, Vidmantą Maželį“.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS 2015 M. GEGUŽĖS 8 D. SPRENDIMO NR. TS-138 „DĖL VIEŠOSIOS ĮSTAIGOS JUODUPĖS KOMUNALINIO ŪKIO STEBĖTOJŲ TARYBOS NARIŲ“ DALINIO PAKEITIMO“ AIŠKINAMASIS RAŠTAS**

2019-01-10

**Parengto sprendimo projekto tikslai ir uždaviniai.**

Sprendimo projekte numatyta pakeisti Rokiškio rajono savivaldybės tarybos 2015 m. gegužės 8 d. sprendimo Nr. TS-138 „Dėl viešosios įstaigos Juodupės komunalinio ūkio stebėtojų tarybos narių“ 2 punktą ir naujai deleguoti į viešosios įstaigos stebėtojų tarybą 2 narius (iki kadencijos pabaigos), kaip numatyta viešosios įstaigos įstatuose.

**Šiuo metu esantis teisinis reglamentavimas.**

Lietuvos Respublikos viešųjų įstaigų įstatymas, Lietuvos Respublikos Vyriausybės 2007 m. rugsėjo 26 d. nutarimas Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“, viešosios įstaigos Juodupės komunalinio ūkio įstatai.

**Sprendimo projekto esmė.**

Viešosios įstaigos Juodupės komunalinio ūkio įstatuose numatyta, kad įstaigos savininkas iš 5 narių sudaro stebėtojų tarybą, iš kurių 3 narius deleguoja savivaldybės taryba ir 2 – savivaldybės administracija.

Rokiškio rajono savivaldybės tarybos 2015 m. gegužės 8 d. sprendimu Nr. TS-138 „Dėl viešosios įstaigos Juodupės komunalinio ūkio stebėtojų tarybos narių“ buvo deleguoti tuometiniai tarybos nariai Stanislovas Dambrauskas, Vidmantas Maželis ir Vilius Pliuškis.

Dviem deleguotiems nariams (Stanislovui Dambrauskui ir Viliui Pliuškiui) pranešus apie atsistatydinimą iš įstaigos stebėtojų tarybos narių, bei Viliui Pliuškiui atsisakius tarybos nario mandato, viešosios įstaigos Juodupės komunalinio ūkio stebėtojų taryboje nebėra kvorumo. Siūloma pakeisti Rokiškio rajono savivaldybės tarybos 2015 m. gegužės 8 d. sprendimo Nr. TS-138 „Dėl viešosios įstaigos Juodupės komunalinio ūkio stebėtojų tarybos narių“ 2 punktą ir deleguoti du narius iki stebėtojų tarybos kadencijos pabaigos (stebėtojų taryba buvo sudaryta 4 m. kadencijai 2015 m. gegužės 14 d.).

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendinti teisės aktų reikalavimai;

**neigiamos** – nebus.

**nauda Rokiškio rajono gyventojams.** Tiesioginės naudos nėra.

**Finansavimo šaltiniai ir lėšų poreikis.** Sprendimui įgyvendinti savivaldybės biudžeto lėšų nereikės. Viešoji įstaiga Juridinių asmenų registre turės įregistruoti pasikeitusius priežiūros organo narius.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė